**УНИВЕРСИТЕТ ЗА НАЦИОНАЛНО И СВЕТОВНО СТОПАНСТВО**

**ФАКУЛТЕТ „МЕЖДУНАРОДНА ИКОНОМИКА И ПОЛИТИКА”**

**КАТЕДРА “МЕЖДУНАРОДНИ ИКОНОМИЧЕСКИ ОТНОШЕНИЯ И БИЗНЕС”**

УТВЪРЖДАВАМ!

ПЪРВИ ЗАМ.– РЕКТОР И ЗАМ.- РЕКТОР

ПО ОБУЧЕНИЕТО В ОКС “БАКАЛАВЪР”:

(доц. д-р Миланка Славова)

**П Р А В И Л А**

**за провеждането на ДЪРЖАВНИЯ ИЗПИТ**

**ПО СПЕЦИАЛНОСТТА в ОКС „Бакалавър”**

**Държавният изпит по специалността на български и на английски език се провежда в електронен (компютърен) вариант или в писмен (хартиен) вариант**

1. **Раздели в съдържанието на изпита:**

* Теория на международните икономически отношения и международна търговия (ТМИОМТ);
* Европейска икономическа интеграция (ЕИИ);
* Международен бизнес и маркетинг (МБМ);
* Международен мениджмънт и външноикономически отношения на България (ММВИО);
* Международни пазари и цени (МПЦ);
* Международни финанси (МФ).

1. **Тежест на всеки от разделите в изпита:**

Общият брой на въпросите от изпита е 65. Всеки верен отговор носи 1 точка, а всеки грешен отговор - 0 точки. Максималният брой точки е 65. Броят точки, който носи всеки от посочените по-горе раздели, е:

* ТМИОМТ - 10 точки;
* EИИ - 5 точки;
* МБМ - 15 точки;
* ММВИО - 15 точки;
* МПЦ - 10 точки;
* МФ - 10 точки.

Максималният брой точки от всеки от разделите в изпита съответства на броя на въпросите от него.

1. **Формат на изпита:**

**ТЕСТ със затворени въпроси и един верен отговор**

**(при посочени 5 варианта на възможен отговор)**

При електронния изпит компютърната програма предоставя **автоматично подбран** от нея **вариант на теста на всеки един студент** и той маркира верните отговори съгласно уточнените правила. Независимо от предоставените по електронен път указания, представител на изпитната комисия прави подробен предварителен инструктаж за техническите подробности по провеждането на електронния изпит.

При писмения вариант на изпита на студентите се раздава **тестова книжка** и специално изготвена **изпитна карта**, върху която те отбелязват верните отговори. Председателят на изпитната комисия провежда подробен инструктаж за техническите подробности по провеждане на изпита. Най-важните изисквания в това отношение са отбелязани и в началото на тестовата книжка.

**Разрешава се използването само на индивидуален калкулатор и не се допуска предаването му за ползване от други студенти.**

1. **Брой на вариантите, които се използват при теста:**

* Използват се от 3 до 5 варианта на комплекти от въпроси. При писмения вариант на изпита въпросите са отпечатани в специални тестови книжки, а при електронния вариант са въведени в техническото устройство съгласно изискванията на компютърната програма.
* При писмения изпит вариантът се изтегля от представител на студентите в присъствието на явяващите се на изпита и преподавателите, включени в комисията. Изтегленият вариант се размножава според броя на изпитваните студенти. При електронния вариант въпросите се подбират автоматично от компютърната програма.

1. **Продължителност на изпита:**

Държавният изпит продължава два часа и тридесет минути (или общо 150 минути).

1. **Примерна скала за оценяване:**

* от 0 до 49 % от точките – Слаб (2);
* от 50 до 59 % от точките – Среден (3);
* от 60 до 69 % от точките – Добър (4);
* от 70 до 79 % от точките – Мн. добър (5);
* от 80 до 100 % от точките – Отличен (6).

1. **Обявяване на резултатите:**

Резултатите се обявяват в същия ден, няколко часа след приключване на изпита (по изключение или при необходимост, резултатите могат да бъдат обявени и на следващия ден). Списък с оценките се излага и на таблото пред катедрата.

Оценките от изпита се вписват от председателя на комисията в студентските книжки, в протокола и в главните книги в срок до 3 работни дни от провеждането на изпита.

Правилата са приети на заседание на катедра “МИО и бизнес” и от Факултетния съвет на факултет “Международна икономика и политика”.

ДЕКАН НА ФАКУЛТЕТ “МЕЖДУНАРОДНА

ИКОНОМИКА И ПОЛИТИКА”:

(доц. д-р Игор Дамянов)

РЪКОВОДИТЕЛ НА КАТЕДРА „МИО И БИЗНЕС”:

(доц. д-р Миланка Славова)